Marko Polo haykali. Marko Polo haykali () — venesiyalik savdogar va yuan mulozimi Marko Polo xotirasiga qoʻyilgan haykal. Moʻgʻuliston poytaxti Ulan-Batorning markazida oʻrnatilgan. Tarixi. Yodgorlik haykaltarosh B. Denzenning eskizi boʻyicha qisman shahar byudjeti mablagʻi, qisman esa shaxsiy xayriya mablagʻlari hisobidan oʻrnatilgan. U Chingizxon maydonining sharqiy tomonida joylashgan Markaziy minora oldidagi kichik xiyobonga oʻrnatilgan. Haykal mamlakat diplomatik xizmatining 100 yilligi munosabati bilan 2011-yil 5-dekabrda ochildi. Poytaxtning qoq markazida, yaʼni Hukumat saroyidan uncha uzoq boʻlmagan joyda xorijlik elchiga yodgorlik oʻrnatish zarurati ayrim fuqarolarning tushunmovchiligiga ham sabab boʻldi. Tavsifi. Haykal tagkursi ustida joylashgan. Marko Polo Yevropa uslubidagi zirhlarni kiygan holda tasvirlangan; uning oʻng yelkasida ovchi lochin oʻrnashgan.